મોદી સરકારની મોટી સફળતા, સ્વિસ બૅન્કના ખાતાધારકોનું મળ્યું લિસ્ટ – Tv9 Gujarati #1 News Channel
મોદી સરકારની મોટી સફળતા, સ્વિસ બૅન્કના ખાતાધારકોનું મળ્યું લિસ્ટ
October 7, 2019 TV9 Webdesk 9 Latest, National 0
વિદેશી ધરતી પર કાળા ધનની જાણકારી મળ્યાના મામલે મોદી સરકારને મોટી સફળતા મળી છે. સ્વિટ્ઝરલેન્ડની સરકારે ભારત સરકારને બૅન્ક ખાતાથી જોડાયેલી પ્રથમ જાણકારી આપી દીધી છે. સ્વિટ્ઝરલેન્ડ તરફથી સ્વિસ બૅન્કમાં ખોલેલા ભારતીય ખાતાની જાણકારી સરકારને આપી છે. ભારત ગણતરીના દેશોમાંથી એક છે, જેને આ જાણકારી મળી રહી છે.
સ્વિટ્ઝરલેન્ડના ટેક્સ વિભાગ મુજબ ભારત સરકારને આગામી જાણકારી 2020માં આપવામાં આવશે. જાણકારી મુજબ સ્વિટ્ઝરલેન્ડમાં દુનિયાના 75 દેશોના લગભગ 31 લાખ એકાઉન્ટ છે, જે રડાર પર છે, તેમાં ભારતના ઘણા એકાઉન્ટ પણ સામેલ છે.
READ વડાપ્રધાન મોદીને જાનથી મારી નાખવાની ધમકી, ભાજપ પ્રદેશ અધ્યક્ષની પાસે મોકલવામાં આવી ચિઠ્ઠી
સ્વિટ્ઝરલેન્ડની સરકારની જાણકારી મળ્યા પછી સરકારના સુત્રોનું કહેવું છે કે જે જાણકારી મળી છે, તેમાં બધા જ ખાતા ગેરકાયદેસર નથી. સરકારી એજન્સીઓ હવે આ મામલે તપાસ શરૂ કરશે, જેમાં ખાતાધારકોના નામ, તેમના ખાતાની જાણકારી આપવામાં આવશે અને કાયદા મુજબ પગલાં ભરવામાં આવશે.
READ દિલ્હીમાં રાણી ઝાંસી રોડ પર અગ્નીકાંડમાં 43 લોકોના મોત પછી રાજ્ય સરકાર અને કેન્દ્ર દ્વારા 10 લાખની સહાય
વિદેશમાં જમા કાળું નાણુ પરત ભારત લાવવું મોદી સરકાર માટે મોટો મુદ્દો રહ્યો છે. પછી તે 2014ની ચૂંટણી હોય કે પછી 2019ની ચૂંટણી હોય. જાણકારી આપવા માટે સરકાર તરફથી સતત સ્વિટ્ઝરલેન્ડની સરકાર સાથે સંપર્ક પણ કરવામાં આવતો હતો. હવે કાળા નાણાની વિરૂદ્ધ આ લડાઈમાં મોદી સરકારને હવે સફળતા મળી છે.
આ પહેલા જૂન 2019માં સ્વિસ નેશનલ બૅન્ક તરફથી જાહેર કરેલા રિપોર્ટમાં બતાવવામાં આવ્યું હતું કે સ્વિસ બૅન્કોમાં ભારતીયો દ્વારા જમા રકમમાં ઘટાડો થયો છે. 2018ના આંકડા મુજબ ભારતીયોને હવે 6,757 કરોડ રૂપિયા જ સ્વિસ બૅન્કોમાં જમા છે. તેમાંથી કેટલું કાળું નાણું છે અને કેટલું નહીં, તેની જાણકારી સ્વિસ બૅન્કો તરફથી આપવામાં આવી નહતી.